સેન્ડવિચો દ્વારા સર્જાતા પ્રદૂષણના સ્તરનો આધાર કેટલાક ચલાયમાન પરિબળો પર છે. ઘટકોની ખેતી, ઉત્પાદન અથવા પ્રસંસ્કરણ (પ્રૉસેસિંગ) એ સૌથી વધુ કાર્બન ઉત્પાદન કરવામાં પ્રદાન આપે છે અને તેનું પ્રમાણ ૩૭-૬૭ ટકા જેટલું છે. સેન્ડિવચોને ફ્રીજમાં રાખીને તેને સંગ્રહી (પ્રિઝર્વ) રાખવામાં ૨૫ ટકા કાર્બન ફૂટપ્રિન્ટ લાગે છે. પેકેજિંગમાં ૮.૫ ટકા કાર્બન ફૂટપ્રિન્ટ લાગે છે. ઉપરાંત પરિવહન અને ફ્રીજમાં મૂકી રાખવામાં વધુ ચાર ટકા. માન્ચેસ્ટર યુનિવર્સિટીની સ્કૂલ ઑફ કેમિકલ એન્જિનિયરિંગ એન્ડ એનાલિટિકલ સાયન્સીસના પ્રૉફેસર એડિસા એઝાપેગિક કહે છે કે યુકેમાં વર્ષે ૧૧.૫ અબજ સેન્ડવિચો ખાવાથી ૯૫ લાખ ટન કાર્બન ડાયૉક્સાઇડ ઇક્વિલેન્ટ સર્જાય છે. જે ૮૬ લાખ કારના વાર્ષિક વપરાશથી સર્જાતા કાર્બન ડાયૉક્સાઇડ બરાબર છે.